|  |
| --- |
| **XXV СТРУЧНИ СУСРЕТИ** |

|  |
| --- |
| **САВЕЗ УДРУЖЕЊА**  **МЕДИЦИНСКИХ СЕСТАРА**  **ПРЕДШКОЛСКИХ УСТАНОВА СРБИЈЕ** |

Предшколска установа Чукарица, Београд

[office@pucvila.rs](mailto:office@pucvila.rs)

011/3058717

***РЕЗИМЕ РАДА***

|  |
| --- |
| Након обуке за Основе програма – „Године узлета“ наш вртић постаје језгро промене. Уз сугестије ментора и помоћ стручних сарадника и наших колега, техничког особља и домара приступамо уређењу простора. У овом периоду долази до преиспитивања досадашње праксе, начина рада, улоге простора као трећег васпитача, као и наше улоге али и улоге деце и родитеља. У креирању простора у јасленим групама први корак био да организујемо просторне целине. Највећи изазов био је да осмислимо како да се дете у простору осети сигурно, прихваћено, безбедно и да га простор у којем борави позива на игру. Водили смо се тиме да простор буде приступачан свој деци, богат материјалима, изазован, да подстиче на истраживање, учење, игру, да се у њему налазе продукти од куће, да омогућава и осаму али и активно учешће деце у групи.  Други корак јесте посматрање дечије игре као и укључивање у исту. Потребно је било да будемо присутни у игри, да благовремено уносимо нове материјале и посматрамо колико су они изазовни деци. Простор односно окружење у коме деца бораве, континуирано преиспитујемо сходно дечијој заинтересованости.  У процес укључујемо родитеље, при чему их путем вибер заједнице и паноа упућујемо у промене које се дешавају у оквиру наше предшколске установе. У великој мери помажу нам, доносећи различите материјале као и реалне предмете. Велика подршка су нам колеге, техничко особље, стручни сарадници са којима се свакодневно консултујемо.  Потом откривамо да у развијању теме/пројекта на јаслама, с почетка, наша улога је најчешће улога посматрача иако и ми можемо бити иницијатори теме. Затим пратимо дечију игру, промишљамо које материјале имамо доступне и којим можемо богатити средину.  У првој фази пројекта, током различитих ситуација ми уочавамо повод, након чега ми наступамо са провокацијом. Провокација треба бити добро осмишљена а медицинске сестре васпитачи промишљају и истражују шта понудити деци тако да они развију нове идеје, успостављају нов начин интеракције са вршњацима и простором и тада започињемо пројекат (у раду приказујемо примере пројеката Лоптице и Мајсторлук). Тада започињемо израду почетног и процесног паноа. Путем почетног паноа позивамо родитеље да упишу своје идеје јер се пројекат остварује кроз активно учешће деце, родитеља и медицинских сестара васпитача. То је процес у којем градимо партнерске односе, развијамо поверење и поштовање, уважавањем потреба деце кроз отворену комуникацију и транспарентне односе са породицом уз флексибилност.  Током друге фазе пројекта ми се користимо разним изворима сазнања, интернет, књиге, сликовнице и прикупљањем материјала и ресурса. Настављамо истраживање и мапирање могућности пројекта на доступним местима за истраживање. Пројекат свакодневно “живи” и видљив је у дечјој игри. Израђујемо и допуњујемо процесни пано и документујемо процес.  У трећој фази уоквирујемо истраживање и учење базирано на рефлексији и правимо евалуацију, издвајамо добробити за децу кроз односе и делање, кроз игру, славимо пројекат. Завршавамо причу о пројекту описивањем запажања о пројекту, потешкоће, искуства свих учесника и израђујемо завршни пано. Процењујемо да пракса постаје инклузивнија, базирана на грађењу односа као полазишту свих промена и учешћу свих актера живота вртића. Програм настаје у заједништву што сада представља пример добре праксе који настојимо да одржимо, негујемо и унапређујемо. |

Област подвуците : Превентивна ЗЗ Нега и ВОР

Термин стручног скупа :Пролећни

Наслов рада: **„Примена промена - искуство процеса имплементације нових Основа програма у јаслама вртића Бајка“**

Аутори: Мирјана Садику, Александра Срећо, медицинске сестре – васпитачи уз подршку стручног сарадника Тијане Боговац

Установа: Предшколска установа Чукарица

Адреса: Пожешка 28

e-mailустанове: office@pucvila.rs

Начин излагања: Усмено/ Видео презентација \_\_\_\_\_\_\_\_\_\_\_\_\_\_